હું જ્યારે અલગ-અલગ ઉત્પાદનો તેમ જ કિંમતનો શક્ય ઓછી કરીને પૈસાનું મહત્તમ વળતર આપવાના કંપનીઓના પ્રયાસ વિશે વિચારું છું તો મારા મગજમાં સૌથી પહેલાં નવનીત પબ્લિકેશનનું નામ આવે છે. આ કંપનીએ પોતાના ગ્રાહક તરીકે વિદ્યાર્થીઓને લક્ષ્ય બનાવ્યા છે. નવનીતની સ્થાપના ૧૯૫૯માં થઈ હતી અને આજે પ્રકાશનના ક્ષેત્રમાં એનું નામ ટોચ પર છે. આજે કંપની હિન્દી, અંગ્રેજી, મરાઠી, ગુજરાતી અને વિદેશી ભાષામાં ૫૦૦૦ કરતાં વધારે ટાઇટલ્સ પ્રકાશિત કરે છે. એનાં પ્રકાશનોની કિંમત એટલી વાજબી છે કે લોકો એની ફïોટોકૉપી કરાવવાને બદલે ઓરિજિનલ કૉપી જ ખરીદવાનું પસંદ કરે છે. આ સંજોગોમાં કંપની ભારત, મિડલ ઈસ્ટ, આફ્રિકાના કેટલાક હિસ્સાઓમાં, અમેરિકા તથા યુરોપમ્ાાં સ્ટેશનરી માર્કેટમાં દબદબાભર્યું સ્થાન ધરાવે છે. ભારતમાં નવનીતની ગણતરી સૌથી વિશાળ પેપર-ઇન્ડસ્ટ્રીની બ્રૅન્ડ તરીકે થાય છે.